Aarhus Byråd godkendte onsdag aftenen en indstilling fra Teknik og Miljø om salg af Nikoline Kochs Plads på Aarhus Ø.

Dermed er det ejendomsselskabet Bicks, der skal bygge bydelens første dagligvareforretning, en række kontorer, butikslokaler, etablere grønne uderum og mere end 25.000 etagemeter boliger.

Læs også Her kan du finde en ledig parkeringsplads i Aarhus

Vinderprojektet hedder 'Nicolinehus' og er tegnet af AART Architects, mens de grønne områder at lavet af landskabsarkitekterne Schønherr.

Aarhus Kommune modtog i forbindelse med udbuddet seks forskellige tilbud på at bygge Nikoline Kochs Plads.

Læs også Kommunal topchef bortvises: Millionaftale rives i stykker

- Vi er meget glade for den store interesse, der har været og stadig er for at bygge på Aarhus Ø, og vi glæder os særligt over, at vi med 'Nicolinehus' får sat gang i bylivet med supermarked, caféer, etablering af et citykajak-klubhus, og i sær er vi begejstrede for projektets fokus på grønne udeområder, der netop har været efterspurgt på Aarhus Ø. Det er

med til at gøre bydelen endnu mere attraktiv for både beboere og besøgende, siger Bente Lykke Sørensen, chef i Bolig og Projektudvikling i en pressemeddelelse.